|  |  |
| --- | --- |
|  | |
| **Vnútorný predpis**  **Podmienky**  **pre udeľovanie oprávnenia zamestnávateľa používať označenie „Nadpodnikové vzdelávacie centrum“**  **pre prechodné obdobie do 31.12.2024** | |
| **Názov organizácie:** | Slovenská poľnohospodárska a potravinárska komora |
| **Schválilo:** | Predstavenstvo SPPK |
| **Dátum účinnosti:** | 11.5.2022 |

**Podmienky**

**Slovenskej poľnohospodárskej a potravinárskej komory (ďalej len „SPPK“) pre udeľovanie oprávnenia zamestnávateľa používať označenie „Nadpodnikové vzdelávacie centrum“ pre prechodné obdobie do 31.12.2024**

1. **Základné tézy rozhodovania o oprávnení používať označenie NVC:**
2. Pre rozhodovanie o oprávnení používať označenie NVC sa budú používať kritériá SPPK.
   1. Hodnotiace kritériá SPPK pre používanie označenia NVC sú upravené v tomto vnútornom predpise SPPK, ktorý je vydaný podľa vzoru tohto predpisu vydaného RZ OVP.
   2. SPPK je oprávnená zohľadniť špecifické podmienky pre výkon činnosti NVC pre vybrané odvetvia hospodárstva a primerane upraviť kritériá pre rozhodovanie o oprávnení zamestnávateľa používať označenie NVC.
   3. Pri prvom rozhodovaní o oprávnení zamestnávateľa používať označenie NVC musí zamestnávateľ splniť minimálny vstupný štandard hodnotenia jednotlivých kritérií. Celkové požadované skóre pre vstupný štandard je 22 bodov.
   4. Rozhodnutie o oprávnení používať označenie NVC sa vydáva vo forme „Certifikátu o oprávnení používať označenie NVC. Certifikát obsahuje aj prívlastok NVC, ktorý vyjadruje sektorové zameranie činností NVC.
   5. Prvý certifikát sa vydáva s platnosťou na dobu určitú, a to do 31.12.2024.
   6. Súčasťou certifikátu vydaného do 30. júna 2022 je poučenie zamestnávateľa, ktoré obsahuje očakávaný progres v plnení hodnotiacich kritérií pre používanie označenia NVC, ktorý je zamestnávateľ povinný dosiahnuť v období:
   7. do 31.12.2022,
   8. do 31.12.2023,
   9. do 31.12.2024.
   10. Očakávaný progres plnenia kritérií podľa bodu 6.1. sa bude sledovať v rozsahu celkového skóre hodnotenia jednotlivých kritérií:

|  |  |  |
| --- | --- | --- |
| Stupeň plnenia hodnotiacich kritérií pre NVC | Obdobie plnenia hodnotiacich kritérií | Požadovaný celkový počet bodov v rámci priebežného hodnotenia progresu NVC v plnení hodnotiacich kritérií pre certifikát NVC s platnosťou 3 roky/počet bodov pre vyhovujúci stav pre certifikát NVC s platnosťou 7 rokov |
| Vstupný štandard | Rozhodovanie o používaní označenia NVC | 22 |
| Progres 1 | do 31.12.2022 | 26 |
| Progres 2 | do 31.12.2023 | 30 |
| Progres 3 | do 31.12.2024 | 34 |

* 1. Pre žiadosť zamestnávateľa podanú po 30.6.2022 platí rovnako vstupný štandard 22 bodov a splnenie minimálneho vstupného štandardu hodnotenia jednotlivých kritérií. Zamestnávateľ musí splniť očakávaný progres v plnení kritérií najneskôr do 31.12.2024. Obdobie pre plnenie progresu zodpovedajúce obdobiu od vydania certifikátu o oprávnení používať označenie NVC do 31.12.2024 sa rozdelí na tri rovnaké obdobia.
  2. SPPK vyzve zamestnávateľa na vypracovanie a doručenie správy zamestnávateľa o stave plnenia očakávaného progresu plnenia hodnotiacich kritérií pre označenie NVC s termínom doručenia správy SPPK najneskôr 30 dní pred koncom príslušného obdobia, ktorého sa správa týka.
  3. Procesy rozhodovania SPPK o oprávnení zamestnávateľa používať označenie NVC môžu byť vykonávané aj v spolupráci so združeniami zamestnávateľov a pod.
  4. Žiadosť o oprávnenie používať označenie NVC predkladá zamestnávateľ podľa vzoru žiadosti, ktorá je súčasťou tohto vnútorného predpisu. Povinnou prílohou žiadosti je Stratégia kvality odborného vzdelávania a prípravy podľa potrieb trhu práce.
  5. SPPK prerokuje návrh na udelenie oprávnenia pre zamestnávateľa používať označenie NVC v RZ OVP.
  6. SPPK vydá rozhodnutie o oprávnení zamestnávateľa používať označenie NVC najneskôr do 60 dní od doručenia žiadosti.
  7. SPPK vedie zoznam zamestnávateľov s oprávnením používať označenie NVC a zverejňuje ho na svojom webovom sídle. Zoznam sa zverejňuje aj na webovom sídle RZ OVP. Zoznam obsahuje názov zamestnávateľa, prívlastok NVC, sídlo NVC, kontaktné údaje a dobu platnosti certifikátu.
  8. SPPK môže odobrať oprávnenie používať označenie NVC, ak zamestnávateľ nedosiahol očakávaný progres plnenia hodnotiacich kritérií za príslušné sledované obdobie, alebo ak zistí v rámci výkonu dohľadu nad činnosťou NVC, že zamestnávateľ prestal plniť hodnotiace kritériá.
  9. SPPK prerokuje návrh na odobratie oprávnenia pre zamestnávateľa používať označenie NVC v RZ OVP.
  10. Zamestnávateľ je povinný oznámiť SPPK ukončenie pôsobenia zamestnávateľa ako NVC na základe svojho rozhodnutia.
  11. SPPK raz ročne predloží na rokovanie RZ OVP správu o činnosti NVC.

1. **Procesy rozhodovania o oprávnení používať označenie NVC**

Procesy rozhodovania SPPK o oprávnení používať označenie NVC v poradí ich vykonávania:

1. Spracovanie informácie k činnosti NVC a k rozhodovaniu o oprávnení zamestnávateľa používať označenie NVC a jej zverejnenie na webovom sídle SPPK.
2. Oslovenie potenciálnych zamestnávateľov s ponukou pôsobiť ako NVC.
3. Evidencia žiadosti zamestnávateľa o oprávnenie používať označenie NVC.
4. Určenie komisie pre vyhodnotenie činností zamestnávateľa zodpovedajúcich zámeru zamestnávateľa pôsobiť ako NVC – vstupný štandard plnenia kritérií pre označenie NVC.
5. Určenie komisie pre vykonanie obhliadky priestorov zamestnávateľa, v ktorých zamestnávateľ bude vykonávať činnosti zodpovedajúce NVC.
6. Vyhodnotenie plnenia vstupného štandardu plnenia kritérií pre používanie označenia NVC.
7. Vykonanie obhliadky priestorov zamestnávateľa pre činnosť NVC.
8. Spracovanie záznamu o obhliadke, záznamu o vyhodnotení plnenia vstupného štandardu pre používanie označenia NVC a návrhu na rozhodnutie o oprávnení používať označenie NVC.
9. Prerokovanie návrhu SPPK udeliť zamestnávateľovi oprávnenie používať označenie NVC v RZ OVP.
10. Schválenie rozhodnutia o oprávnení používať označenie NVC.
11. Vydanie certifikátu o oprávnení používať označenie NVC s platnosťou do 31.12.2024.
12. Zaslanie certifikátu poštou a emailom zamestnávateľovi a emailom na RC ŠIOV.
13. Spracovanie a zverejnenie zoznamu zamestnávateľov s oprávnením používať označenie NVC na webe RZ OVP.
14. Dohľad nad činnosťou NVC a sledovanie dosahovania progresu v plnení hodnotiacich kritérií pre používanie označenia NVC – raz ročne, ak nie je určené inak.
15. Vyhodnotenie progresu plnenia hodnotiacich kritérií za sledované obdobia a informovanie zamestnávateľa o výsledku vyhodnotenia – do 31.12.2024.
16. Spracovanie a zverejnenie zoznamu zamestnávateľov s oprávnením používať označenie NVC.
17. Dohľad na činnosťou NVC.

1. **Procesy rozhodovania o odobratí označenia NVC**

SPPK vykonáva kontrolu dodržiavania podmienok, za ktorých udelila zamestnávateľovi oprávnenie používať označenie NVC.

Ak zamestnávateľ, ktorému bol určený progres v plnení kritérií pre označenie NVC, neplní požadovaný progres, SPPK po prerokovaní dôvodov neplnenia progresu môže rozhodnúť o odobratí oprávnenia používať označenie NVC.

Ak zamestnávateľ prestal plniť podmienky, za ktorých mu bolo udelené oprávnenie používať označenie NVC, SPPK môže rozhodnúť o odobratí oprávnenia používať označenie NVC.

SPPK prerokuje návrh odobrať zamestnávateľovi oprávnenie používať označenie NVC v RZ OVP.

**Prílohy:**

1. Vzor žiadosti o oprávnenie používať označenie NVC.
2. Vzor certifikátu o oprávnení používať označenie NVC.
3. Kritériá pre používanie označenia NVC.
4. Záznam o vyhodnotení vstupného štandardu plnenia kritérií pre používanie označenia NVC.
5. Záznam o obhliadke NVC.